CELEX: 62013CN0240
Language: hu
Date: 2013-04-29 00:00:00
Title: C-240/13. sz. ügy: 2013. április 29-én benyújtott kereset — Európai Bizottság kontra Észt Köztársaság

29.6.2013   
            
            
               HU
            
            
               Az Európai Unió Hivatalos Lapja
            
            
               C 189/11
            
         2013. április 29-én benyújtott kereset — Európai Bizottság kontra Észt Köztársaság
   (C-240/13. sz. ügy)
   2013/C 189/21
   Az eljárás nyelve: észt
   
      Felek
   
   
      Felperes: Európai Bizottság (képviselők: O. Beynet, M. Heller és L. Naaber-Kivisoo)
   
      Alperes: Észt Köztársaság
   
      Kereseti kérelmek
   
   A Bizottság azt kéri, hogy a Bíróság
   
               —
            
            
               állapítsa meg, hogy az Észt Köztársaság nem teljesítette a villamos energia belső piacára vonatkozó közös szabályokról és a 2003/54/EK irányelv hatályon kívül helyezéséről szóló, 2009. július 13-i 2009/72/EK európai parlamenti és tanácsi irányelv (1) 49. cikkének (1) bekezdéséből eredő kötelezettségeit azáltal, hogy nem fogadott el a 2. cikk 21. pontjának, a 9. cikk (5), (7) és (12) bekezdésének, a 10. cikk (5) bekezdésének, a 11. cikk (1) bekezdése első mondatának, a 11. cikk (5) bekezdése a) és b) pontjának, a 16. cikk (2) és (3) bekezdésének, a 26. cikk (2) bekezdése c) pontja második, negyedik és ötödik mondatának, a 36. cikkének, a 37. cikk (1) bekezdése e), f), i), k) és p) pontjának, a 37. cikk (8) bekezdésének, a 37. cikk (10) bekezdése második mondatának, a 38. cikk (3) bekezdésének, a 40. cikk (3) bekezdésének, valamint az I. melléklet 1. pontja a) alpontja ötödik francia bekezdésének és az I. melléklet 1. pontja d), f), i) és j) alpontjának átültetésére irányuló jogszabályokat, vagy legalábbis a Bizottsággal nem közölte az irányelv átültetéséhez szükséges jogszabályok elfogadását;
            
         
               —
            
            
               az Észt Köztársasággal szemben az EUMSZ 260. cikk (3) bekezdése alapján az irányelv átültetésére elfogadott intézkedések bejelentésére vonatkozó kötelezettség megszegése miatt az Európai Unió Bírósága ítéletének meghozatala napjától esedékes napi 5 068,80 euró összegű kényszerítő bírságot szabjon ki;
            
         
               —
            
            
               az Észt Köztársaságot kötelezze a költségek viselésére.
            
         
      Jogalapok és fontosabb érvek
   
   Az irányelv átültetésének határideje 2011. március 3-án lejárt.
   
      (1)  HL L 211., 55. o.